Document ID: 32012D0034

NÕUKOGU OTSUS 2012/34/ÜVJP,
23. jaanuar 2012,
millega määratakse Euroopa Liidu Sõjalise Komitee esimees
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 240,
võttes arvesse nõukogu otsust 2001/79/ÜVJP Euroopa Liidu Sõjalise Komitee loomise kohta (1)
ning arvestades järgmist:
(1)
Otsuse 2001/79/ÜVJP artikli 3 kohaselt määrab Euroopa Liidu Sõjalise Komitee („sõjaline komitee”) esimehe nõukogu kaitsejõudude juhtide tasandil kohtunud sõjalise komitee soovituse alusel. Nimetatud otsuse artikli 3 kohaselt on esimehe ametiaeg kolm aastat, kui nõukogu ei otsusta teisiti.
(2)
Nõukogu nimetas 8. detsembril 2008 kindral Håkan SYRÉNi sõjalise komitee esimeheks kolmeks aastaks alates 6. novembrist 2009 (2).
(3)
Kaitsejõudude juhtide tasandil 22. novembril 2011 kohtunud sõjaline komitee soovitas, et sõjalise komitee esimeheks määrataks kindral Patrick de ROUSIERS,
ON VASTU VÕTNUD KÄESOLEVA OTSUSE:
Artikkel 1
Kindral Patrick de ROUSIERS määratakse käesolevaga Euroopa Liidu Sõjalise Komitee esimeheks kolmeks aastaks alates 6. novembrist 2012.
Artikkel 2
Käesolev otsus jõustub selle vastuvõtmise päeval.
Brüssel, 23. jaanuar 2012

Labels: 15